"கேனிஸ் லூபஸ்."
அவை இங்கேதான் எங்கோ இருக்க வேண்டும்.
கால்தடங்கள் இல்லை. ரோமங்கள் இல்லை. வேட்டையாடிய அறிகுறி இல்லை.
நாம் இதை கைவிட்டுவிட்டு, ஏதாவது வெதுவெதுப்பான, சாலைக்குத் தள்ளியிருக்கும் நிலத்திற்குப் போகலாம்.
நாம் பின்வாங்கக் கூடாது. நாம் தொடங்கக் கூட இல்லை.
ஓநாய்கள் ஏன் ஊளையிடுகின்றன என்பதை கண்டுபிடிக்க வேண்டும்.
ஆம், கிரேபியர்ட். அவை எதற்காக அப்படிச் செய்கின்றன?
ஒருவேளை நாம் வெறும் கண்களால் தேடக் கூடாது.
ஒருவேளை நாம் காதுகளைப் பயன்படுத்தலாம்.
நல்ல யோசனை.
உனக்குக் கேட்டதா?
நான் அதை கற்பனை செய்தேன் என்று நம்பினேன்.
நீ சொல்வது சரிதான், கிரேபியர்ட். ஓநாயின் ஊளை சத்தம் முன்னாலிருந்து கேட்டது.
ஜேன், நம்மை ஓநாய்கள் சாப்பிடும் வாய்ப்புகள் இருக்கிறதா?
ஓநாய்கள் அரிதாகவே மக்களைத் தாக்கும். நாம்தான் அவற்றைத் தாக்குகிறோம்.
ஓநாய்கள் அழியும் ஆபத்தில் இருப்பதற்கான காரணங்களில் ஒன்று,
அவற்றைப் புரிந்துகொள்ளாத நபர்களால் அவை வேட்டையாடப்படுவதுதான்.
எனவே, ஓநாய் என்னை சாப்பிடாதா?
அதற்கு வாய்ப்பு அவ்வளவாக இல்லை.
ஆனால் 0% வாய்ப்பு இல்லையா?
ஓநாய்கள் கூட்டம்! நிறைய இருக்கின்றன.
அவை ஆபத்தில் இருக்கும்போது மகிழ்ச்சியாக இருக்கும் எனக்குத் தெரிந்த ஒரே நபர் நீதான்.
அவை சந்தோஷமாக இருக்கின்றன.
அவை தங்கள் வால்களை ஆட்டுவதைப் பார். அவை நாய்கள் போல இருக்கின்றன.
நாய்கள் ஓநாய்களின் இனம் என்பதுதான் அதற்குக் காரணம்.
நாய்கள் ஓநாய்களாக இருந்தனவா?
ஆம், மிக, மிக நீண்ட காலத்துக்கு முன்பு அவை மக்களுடன் பழகத் தொடங்கும் வரை.
பூடில் நாய்கள் கூடவா?
பூடில் நாய்களும்தான்.
நான் ஓநாயாக இருந்திருக்கலாம்.
கடமான், மான், கரிபோவை வேட்டையாட நீ அதற்கு உதவ விரும்பினால் ஒழிய முடியாது.
என்ன சொல்கிறாய்?
ஓநாய்கள் கூட்டமாக வாழும், அப்படியென்றால் அவை எல்லாவற்றையும் ஒன்றாகச் செய்யும்.
வேட்டையாடுவது. தூங்குவது. விளையாடுவது.
பெற்றோர்கள்தான் பொதுவாக அவற்றின் தலைவர்களாக இருக்கும்.
அவை பொறுப்பில் இருக்கும், மற்ற ஓநாய்கள் அவை சொல்வதைக் கேட்க வேண்டும்.
கேட்க என் வீட்டைப் போலவே இருக்கிறது.
அவை ஏன் ஊளையிடுகின்றன என்பதை எப்படி கண்டுபிடிப்பது என்று இன்னும் தெரியவில்லை.
ஜேன்.
அவை ஒன்றுக்கொன்று பேசிக்கொள்ள ஊளையிடுகின்றனவா?
ஜேன்.
- அல்லது மற்ற ஓநாய் கூட்டத்தோடு பேச அல்லது... - ஜேன்.
அது அழகாக இருக்கிறது, ஆனால் அது ஏன் தனியாக இருக்கிறது?
அதேதான். அது பெண் ஓநாய் என்று உனக்கு எப்படித் தெரியும்?
பெண் ஓநாய்கள் ஆண் ஓநாய்களை விட சிறியவை.
இது அங்கிருக்கும் கூட்டத்தைச் சேர்ந்ததா?
அப்படி இருந்தால், ஏன் பிரிந்து வந்திருக்கிறது என்று தெரியவில்லை.
நாம் அதைக் கண்டுபிடிக்க வேண்டும்.
ஓநாய்கள் ஏன் ஊளையிடுகின்றன என்பதை நாம் கண்டுபிடிக்க வேண்டும் என்று நினைத்தேன்.
இரண்டையும் தெரிந்துகொள்ள வேண்டும்.
ஓநாய்களை நாம் எவ்வளவு புரிந்துகொள்ள முடிகிறதா,
அந்த அளவுக்கு மக்கள் அவற்றைப் பார்த்து பயப்படுவதை நிறுத்துவதற்கு உதவ முடியும்.
- வா. - எங்கே போகிறாய்?
ஸ்னோகேட் வண்டி மரங்கள் வழியாக போகாது.
நாம் நடந்துதான் பின்தொடர வேண்டும்.
பனிக் காலணிக்கான நேரம்.
என்னால் இங்கேயே இருக்க முடியும்.
இன்னொரு பாதச்சுவடு இருக்கிறது. இன்னொன்று.
பனிக்காலணிகளோடு நடப்பது கடினமாக இருக்கிறது. இதைப் பனியில் தடுமாறுவது என்று சொல்லலாம்.
நீ ஒரே இடத்தில் சுற்றுகிறாய்.
இல்லை.
அது நம்மைச் சுற்றி வருகிறது.
ஓநாய்கள் மக்களை சாப்பிடாது என்று நீ சொன்னதாக நினைத்தேன், சரிதானே?
சரிதானே?
பக்ஸ்லி.
திரும்பி வா.
ஹாய், ஜேன். ஹாய், டேவிட்.
- ஹாய். - இதற்காக வருந்துகிறேன்.
சரி, நாம் ஹாலுக்குள் பொருட்களை நகர்த்தும்போது அது தொடர்ந்து வெளியே போகிறது.
இல்லையா? அழகான கட்டுக்கடங்காதவனே. சரி.
அழகாக இருக்கிறது. நான் அதைக் கொஞ்சலாமா?
ஓ, ஆம்.
திரு. அப்பாஸி, நீங்கள் காலி செய்கிறீர்களா?
அவரில்லை, நான்தான்.
நான் ஒரு அழகான சிறிய நகரத்தில் கல்லூரி படிப்பைத் தொடங்குகிறேன்.
அது கடலுக்கு மிக அருகிலும், என் பெற்றோரிடமிருந்து தூரமாகவும் இருக்கிறது.
கவனம், சாடியா,
இல்லையென்றால் பக்கத்து வீட்டில் குடியேறி உன் கல்லூரியில் சேர்ந்துவிடுவோம்.
இல்லையா, பேராசிரியர் பக்ஸ்லி?
அது சிறந்த அனுபவமாக இருக்கும் என்று அம்மா சொல்கிறார்.
என் ரன்னிங் ஷூக்களைப் பார்த்தீர்களா? நான் அவற்றைப் பார்க்கவில்லை.
பாவப்பட்ட பக்ஸ்லி ஏற்கவில்லை.
இது உன் கல்லூரிக்கு உன்னைப் பின்தொடர முயற்சிக்கிறது.
அப்பா, நான் அடிக்கடி வருவேன்.
வேறு எங்கே துணி துவைப்பேன் என்று நினைத்தீர்கள்?
என்னிடம் சொல்லாதே. இதனிடம் சொல்.
இதைப் பார். இதற்கு ஆறுதல் சொல்ல முடியாது.
நான் அடிக்கடி வந்து போவேன்.
சத்தியமாக.
இப்போது வாருங்கள். பேக் செய்யலாம்.
எனக்கு ஒரு யோசனை. வா.
நாங்கள் பக்ஸ்லியின் முன்னோர்களான, கேனிஸ் லூபஸ் பற்றி ஆய்வு செய்கிறோம்.
அது ஓநாய்களின் அறிவியல் பெயர்.
அவை ஏன் ஊளையிடுகின்றன, ஏன் கூட்டத்தை விட்டுப் பிரிகின்றன என்று
கண்டுபிடிக்க முயற்சிக்கிறோம்.
நாங்கள் பக்ஸ்லியை நடக்க அழைத்துப் போனால், அது எங்கள் பணிக்கு உதவியாக இருக்கும்.
அது எப்படி உங்கள் பணிக்கு உதவும்?
நாய்கள் ஓநாய்களுடன் தொடர்புடையவை என்பதால்,
பக்ஸ்லியை கண்காணிப்பது அவர்களுக்கு ஓநாய்களைப் பற்றி நிறைய தெரிவிக்கும்.
- அதேதான், சாடியா. - எனக்கு அந்த யோசனையை பிடித்திருக்கிறது.
என் அம்மா சீக்கிரம் வேனுடன் வந்து விடுவார்.
எனவே உங்களால் பக்ஸ்லியை பார்த்துக்கொள்ள முடிந்தால்,
எங்களுடைய பேக்கிங் சீக்கிரமாக முடிந்துவிடும்.
இதோ.
- நன்றி. - நாங்கள் இதை நன்றாக பார்த்துக்கொள்வோம்.
ஏன் எல்லோரும் என்னைவிட்டு போகிறீர்கள்?
முதல் கவனிப்பு,
இது எல்லாவற்றையும் மோப்பம் பிடிக்கிறது.
எல்லாவற்றையும் பார்த்து குரைக்கிறது.
எல்லாவற்றின் மீதும் சிறுநீர் கழிக்கிறது.
ஓநாய்களும் அப்படி செய்யுமா என்று வியக்கிறேன்.
நாய்கள் ஊளையிடுவது ஓநாய்களிடம் இருந்து வந்தது போல தெரிகிறது.
பொறு, பக்ஸ்லி ஆம்புலன்ஸுடன் பேச முயற்சிக்கிறதா?
அதோடு ஓநாயும் பக்ஸ்லியோடு பேச முயற்சிக்கிறதா?
அது நம்முடைய ஓநாயாக இருக்க வேண்டும், ஆனால் அது என்ன சொல்கிறது?
"ஹௌலோ"?
என்ன சொன்னேன் என்று புரிந்ததா?
"ஹௌலோ"? ஹலோ போல, ஆனால் ஊளையிட்டுக்கொண்டே.
ஓநாயின் ஊளை பின்னாலிருந்து வருகிறது. வா.
ஜேன், ஊளையிடும் சத்தம் வரும் திசையை நோக்கி போக வேண்டுமா?
ஓநாய் நம்மை நோக்கி தாவிவந்தது நினைவிருக்கிறதா?
ஒருவேளை அது விளையாட நினைத்திருக்கலாம். அதை தூரத்தில் இருந்தே கண்காணிப்போம்.
நீ தூரத்தில் இருந்து கண்காணி.
கிரேபியர்ட், நீ என்னோடு வா.
நீ என்னைப் பாதுகாப்பாய்தானே?
அதோ நம் ஓநாய்.
அது எதற்காக காத்திருக்கிறது என்று நினைக்கிறாய்?
பக்ஸ்லியும் அதைப் போல ஒரு ஓநாய் என்று நினைக்கிறதா?
அதை அழைக்க முயற்சிக்கிறதா?
அது என்ன சத்தம்?
இதை எப்படி நிறுத்துவது?
ஓ, இல்லை. ஓநாய்கள் பொதுவாக மனிதர்களைத் தாக்காது, ஆனால் அவை நாய்களைத் தாக்கும்.
- ஆனால் அது ஓநாய் என்று அது நினைக்கவில்லைதானே? - இனி இல்லை.
பக்ஸ்லி, திரும்பி வா!
அப்பா, என் ஹேர் பிரஷைப் பார்த்தீர்களா?
இங்கே என்ன செய்கிறீர்கள்?
எல்லாவற்றையும் பேக் செய்தோமா என்று உறுதி செய்கிறேன்.
லில் சோம்பர்.
நீங்கள் அதை எனக்காக வாங்கியது நினைவிருக்கிறதா?
உனக்காக அதை வென்றேன்.
அந்த பேஸ்பால் தானாக சென்று பீப்பாயில் விழவில்லை.
அந்த விளையாட்டிற்காக நூறு டாலர்களுக்கு மேல் செலவழித்திருப்பேன்.
அது பக்ஸ்லியா?
ஆஹா, பக்ஸ்லி அதை பயமுறுத்திவிட்டது.
நாம் நினைத்ததை விட இதனிடம் அதிகமாக ஓநாயின் பண்புகள் இருக்கலாம்.
பயமுறுத்தும் சிறியவன் யார்? நீதான். ஆம், நீதான்.
அது நினைத்தது போல பக்ஸ்லி மற்றொரு ஓநாய் அல்ல என்று அது ஆச்சரியப்பட்டிருக்கலாம்.
ஒருவேளை நாம் பக்ஸ்லியை திரு. அப்பாஸிடமும் சாடியாவிடமும் திரும்ப கூட்டிச் செல்வோமா?
ஆனால் ஓநாய்கள் ஒன்றுடன் ஒன்று பேச ஊளையிடுகின்றன என்பதை தெரிந்துகொள்ள அது உதவியது.
உண்மைதான், ஆனால் அது நம் ஓநாயை பயமுறுத்தி துரத்திவிட்டது.
இது மீண்டும் அப்படிச் செய்தால், ஓநாய் ஏன் கூட்டத்தை பிரிந்தது என்பது நமக்குத் தெரியாது.
நீ சொல்வது சரிதான். நான் இதை கூட்டிச் செல்கிறேன்.
நீ இன்னும் கொஞ்சம் நடப்பதற்குத் தயாரா, பக்ஸ்லி?
எதையாவது பார்த்தால் வாக்கி டாக்கியில் சொல்.
சொல்கிறேன்.
அநேகமாக அவர்கள் சாடியாவின் பொருட்களை வேனுக்கு கொண்டு செல்லத் தொடங்கியிருக்கலாம்.
ஒரு யோசனை. அப்பாவுக்கும் பாப்சுக்கும் எவ்வளவு நன்றாக உன்னை கவனித்துக்கொள்கிறேன் என காட்டுகிறேன்.
அப்படிச் செய்தால், அவர்கள் என்னை நாய் வளர்க்க அனுமதிக்கலாம்.
வா, குட்டி.
- ஹாய், திருமதி. அப்பாஸி. - ஹாய், ஜேன்.
நீ சாடியாவையோ என் கணவரையோ பார்த்தால்,
பெட்டிகளை உடனே கொண்டு வரும்படி சொல்கிறாயா?
- சொல்கிறேன். - அருமை.
ஓநாயின் அறிகுறி ஏதாவது?
அந்த ஊளை சத்தம் நம் கட்டிடத்திற்குள் இருந்து வருகிறதா?
பொறு, கிரேபியர்ட்.
ஹாய், திரு. அப்பாஸி. திருமதி. அப்பாஸி உங்களைத் தேடுகிறார்.
- வந்துவிட்டீர்கள். - ஹேய், அன்பே.
இந்த வேனை ஒரு மணிநேரம்தான் வாடகைக்கு எடுத்திருக்கிறோம்.
போகலாம். போகலாம்.
நீ அதைப் பார்த்தாயா?
நானும்தான். அது எங்கே போனது?
அது நாம் கண்காணிக்கும் ஓநாய் இல்லை.
இது பெரியது. அதாவது ஆண் ஓநாய்.
அதுவும் தன் கூட்டத்தை விட்டு வந்திருக்க வேண்டும்.
அதனுடைய அழைப்புக்கு அந்த பெண் ஓநாய் பதிலளித்திருக்க வேண்டும்.
அது பக்கத்தில் வருகிறது.
கடைசியாக இங்கே சில பதில்கள் கிடைக்கும் என்று நினைக்கிறேன், கிரேபியர்ட்.
நினைவில் வைத்துக்கொள், நீ எந்த அளவுக்கு அழகாகவும் நன்றாகவும் நடந்துகொள்கிறாயோ,
அந்த அளவுக்கு எனக்கு ஒரு நாய் கிடைக்கும் வாய்ப்பு இருக்கிறது.
என் குடும்பத்தைச் சந்திக்க இது நல்ல நேரமாக இல்லாமல் இருக்கலாம்.
பெண் ஓநாய்!
ஓநாய்கள் ஒன்றுடன் ஒன்று பேசுவது மட்டுமில்லை.
அவை இருக்கும் இடத்தையும் ஒன்றுக்கொன்று தெரிவிக்கின்றன.
பேஸ்மென்ட்டுக்கு வர பெண் ஓநாய்க்கு வேறு எப்படி தெரிந்தது?
அவை ஒன்றையொன்று கண்டுபிடித்ததால் மிகவும் மகிழ்ச்சியாக இருக்கின்றன.
ஒன்றையொன்று கண்டுபிடிக்கத்தான் அவை கூட்டத்தை விட்டு வந்திருக்குமோ என்று வியப்பாக இருக்கிறது.
- வேண்டாம், பக்ஸ்லி, வேண்டாம்! - பக்ஸ்லி!
ஜேன், நாம் என்ன செய்வது?
அதைக் கண்டுபிடித்து அந்த மற்ற ஓநாய்களிடம் இருந்து விலக்கிவை.
- அதைப் பின்தொடர்கிறேன். - இந்த வழியில் போனால் அவற்றை முந்திவிடலாம்.
சரி.
ஹேய், சாடியா.
ஹேய், ஜேன்.
நீ நலமா?
இல்லை, உண்மையில் இல்லை.
பக்ஸ்லி காலரை கழற்றிவிட்டு, என்னையும் டேவிட்டையும் விட்டு ஓடிவிட்டது.
- என்ன? - அது கூட மோசமான விஷயம் இல்லை.
அதைச் சாப்பிட விரும்பும் இரண்டு ஓநாய்கள் அதைத் துரத்துகின்றன.
அது நல்லது இல்லை. ஆனால் இது நடப்பது முதல் முறை இல்லை.
தப்பிப்பது. ஓநாய் துரத்துவது இல்லை.
- அதை ஒன்றாகத் தேடுவோம். வா. - சரி.
- பக்ஸ்லி? - பக்ஸ்லி?
- இங்கே வா, குட்டி.
பக்ஸ்லி?
நல்ல முயல்.
நன்றி. இதன் பெயர் லில் சோம்பர்.
என் சிறு வயதிலிருந்தே இதை வைத்திருக்கிறேன். என் அப்பா வாங்கிக்கொடுத்தார்.
என் சிறுவயதில்தான் என் அம்மா எனக்கு கிரேபியர்டை வாங்கித்தந்தார்.
பக்ஸ்லி?
ஏன் அதோடு படிக்கட்டில் உட்கார்ந்திருந்தாய்?
நான் வெளியேறுகிறேன் என்பதை கடைசியாக உணர்ந்தேன்.
நீ உற்சாகமாக இல்லையா?
இருக்கிறேன். ஆனாலும் நான்...
எனக்குத் தெரியவில்லை... ஒருவித பயம்.
எதற்கு?
யாரையும் தெரியாத புதிய இடத்தில் என்னை மட்டுமே நம்பி நான் இருப்பது.
நான் கண்காணிக்கும் ஓநாயும் தன்னைத்தானே நம்பியிருக்க
பயப்படுகிறதோ என்று வியப்பாக இருக்கிறது.
ஓநாய்கள் பயப்படுமா?
- பக்ஸ்லி பயப்படுமா? - ஆம்.
பட்டாசு, இடி, குப்பை லாரிகள்,
ஒவ்வொரு முறை அது தன்னை கண்ணாடியில் பார்க்கும்போதும்.
"விலங்குகளுக்கு குணநலன்கள், மனம்,
உணர்வுகள் உண்டா என்று சரியாகத் தெரியாமல் உங்கள் வாழ்க்கையை நாயுடன் பகிர்ந்துகொள்ள முடியாது."
இப்படி ஜேன் குட்டால் சொல்லியிருக்கிறார்.
எனவே, பக்ஸ்லிக்கு உணர்வுகள் இருந்தால், எல்லா விலங்குகளுக்கும் இருக்கும்.
ஆனால் ஓநாய் எதற்கு பயப்பட வேண்டும்?
நிறைய விஷயங்களுக்கு. மனித வேட்டைக்காரர்களுக்கு. மற்ற ஓநாய் கூட்டங்களுக்குக் கூட.
ஓநாய்கள் ஒன்றையொன்று தாக்குமா?
ஓ, ஆம். அவை தங்கள் எல்லைக்கு மிக அருகில் வந்தால் ஒன்றையொன்று தாக்கும்.
ஓநாயாக இருப்பது எளிதில்லையா?
இல்லை.
சில நேரங்களில் ஒரு நபராக இருப்பது எளிதானது இல்லை.
ஆனால் ஓநாய்கள் அதையெல்லாம் கடந்து செல்ல முடிந்தால், நான் பந்தயம் கட்டுகிறேன்...
நான் வெளியேறுவதையும் என்னால் சமாளிக்க முடியுமா?
நான் ஓநாய் போல தைரியமாக இருக்க வேண்டிய நேரம் இது என்று நினைக்கிறேன்.
என்னால் நிரந்தரமாக என் பெற்றோருடன் வாழ முடியாது.
பெற்றோருடன் நிரந்தரமாக வாழ முடியாது. அது ஓநாய் போலத்தான்.
நான் வெளியே பக்ஸ்லியைத் தேடப் போகிறேன்.
நீ அதை இங்கே தேடு. உன் உதவிக்கு நன்றி, சாடியா.
நாம் ஒருவருக்கொருவர் உதவினோம்.
பக்ஸ்லி?
டேவிட்!
அதைக் கண்டுபிடித்தாயா?
இல்லை, ஆனால் ஓநாய்கள் ஏன் கூட்டங்களை விட்டுவிட்டு வருகின்றன என்பதைக் கண்டுபிடிக்க சாடியா உதவினாள்.
சாடியாவைப் போல, அவை நிரந்தரமாக பெற்றோருடன் வாழ முடியாது.
எனக்குப் புரியவில்லை.
விளக்குகிறேன், ஏனென்றால் பக்ஸ்லியை கண்டுபிடிக்க வழியையும் கண்டுபிடித்துவிட்டேன்.
எப்படி?
எனக்கு இன்னும் புரியவில்லை.
கவலைப்படாதே, உனக்குப் புரியும்.
அங்கே இருக்கின்றன. பக்ஸ்லி அங்கே இருக்கிறது.
இப்போது நாம் அவற்றை அதனிடமிருந்து விலக்க வேண்டும்.
நாம் பேசியது பற்றி நினைவிருக்கிறதா? மூன்று எண்ணும்போது. ஒன்று, இரண்டு, மூன்று.
அவை போகின்றன.
பக்ஸ்லி!
பக்ஸ்லி, நான் இருக்கிறேன்.
உன்னை தொலைத்ததற்கு மிகவும் வருந்துகிறேன்.
கிட்டத்தட்ட ஓநாய்கள் உன்னை சாப்பிட்டிருக்கும்.
ஆனால் நான் ஒருபோதும் மீண்டும் அப்படி நடக்க விடமாட்டேன்.
எனவே, ஓநாய்கள் ஒன்றையொன்று கண்டுபிடிக்கவும், ஒன்றையொன்று பயமுறுத்தவும் ஊளையிடுகின்றனவா?
மற்ற ஓநாய்கள் தங்கள் பிரதேசத்தில் இருப்பது ஓநாய் கூட்டத்துக்கு பிடிக்காது என்பது நினைவிருக்கிறது.
எனவே, மற்ற ஓநாய்களை விரட்ட அவை ஒன்றாக ஊளையிடலாம் என்று நினைத்தேன்.
அது வேலை செய்யவில்லை என்றால் என்ன செய்திருப்பாய்?
நல்ல கேள்வி. அது வேலை செய்ததில் மகிழ்ச்சி.
பக்ஸ்லி, உன் குடும்பத்தோடு உன்னைத் திரும்பச் சேர்க்கும் நேரம்.
- பக்ஸ்லி! ஹேய்! உன்னைப் பார்த்ததில் மகிழ்ச்சி. - ஹேய். அடக் கடவுளே!
நீ ஓடுவதை நிறுத்த வேண்டும், பக்கி-பேபி.
நான் அதை ஓடவிட்டதற்கு மிகவும் வருந்துகிறேன்.
பரவாயில்லை. குறைந்தபட்சம் இதை ஓநாய்களிடமிருந்து காப்பாற்றினாய்.
பிறகு விளக்குகிறேன்.
என்னால் இப்போதே விளக்க முடியும்.
ஓநாய்கள் பேச ஊளையிடுவதைக் கண்டுபிடித்தோம். சாடியாவைப் போலவே,
அவை தங்கள் பெற்றோருடன் நிரந்தரமாக வாழ முடியாது என்பதால் தனியாக வாழ வந்துவிட்டன.
அவற்றால் முடியாதா?
இல்லை, அவர்கள் அவர்களாக மாற அவர்களுக்கு வாய்ப்புகள் தேவை.
அல்லது ஓநாயாக.
மிகச்சரி. அப்படித்தான் புதிய ஓநாய் கூட்டங்கள் உருவாகின்றன.
ஆனால் ஓநாய் செய்யும் எல்லாவற்றையும் நீ செய்ய வேண்டியதில்லை, இல்லையா?
குறிப்பாக ஓநாய்கள் வீட்டை விட்டு வெளியேறுவது கடினம் என்பதால்.
- ஏன்? - ஏனென்றால் அவற்றை புரிந்துகொள்ளாத மக்களால் அவை
விளையாட்டுக்காக வேட்டையாடப்படுகின்றன.
எனக்குப் புரியாதது போல.
நாய்களை நேசித்தால் ஓநாய்களையும் நேசிக்க வேண்டும் என்பது இப்போது எனக்குப் புரிகிறது.
ஏனென்றால் அவை இரண்டுக்குமே உணர்ச்சிகள் இருக்கின்றன.
இப்போது நீ என்னை குழப்பிவிட்டாய்.
போகும்போது விளக்குகிறேன்.
சரி.
ஆழமாக சுவாசியுங்கள். சரியா?
பை, நண்பர்களே.
- பை. - பை.
- பாதுகாப்பான பயணமாக அமையட்டும். - நன்றி.
ஜேன், நாம் டாக்-வாக்கிங் தொழிலைத் தொடங்கலாமா?
நான் நிஜமாகவே நாய்களுடன் அதிக நேரம் செலவிட விரும்புகிறேன்.
நல்ல யோசனை.
ஆனால் நாம் அதைச் செய்வதற்கு முன், நான் இன்னும் கொஞ்சம் நேரம் செலவிட விரும்பும்
இரண்டு நாய்களின் மூதாதையர்கள் இருக்கின்றன.
தூரத்திலிருந்து பார்க்க ஓநாய்கள் அழகானவை.
அவை பக்ஸ்லியை சாப்பிட முயற்சிக்காதபோதும்.
வளர்ந்த ஓநாய்களை விட அழகானது எது தெரியுமா?
சீக்கிரமாக தங்கள் ஓநாய் குட்டிகள் பிறப்பதற்கு வசதியாக அவை பள்ளம் தோண்டும்.
நிஜமாகவே புதிய கூட்டம் வளர தொடங்கும்.
ஓநாய் குட்டிகளா? நான் அவற்றைப் பார்க்க வேண்டும்.
நினைவில் வைத்துகொள், அம்மா, அப்பா ஓநாய்கள் தங்கள் குட்டிகளை நன்றாகப் பாதுகாக்கும்.
நான் சொன்னது போல, "தூரத்திலிருந்து பார்க்க அழகானவை."
ஓநாய்களைக் காப்பாற்ற உதவுங்கள்!
கண்டுபிடித்துவிட்டேன்.
நம் புதிய டாக்-வாக்கிங் தொழிலுக்கு பெயர் பலகையாக இதைப் பயன்படுத்தலாம் என்று நினைத்தேன்.
அருமை.
நீ என்ன செய்கிறாய்?
வைஃபைக்கான சரியான இடத்தைக் கண்டுபிடிக்க முயற்சிக்கிறேன்.
டாக்டர் ஜான் லினாலுடனான நம் அழைப்பு எந்த நொடியும் தொடங்கிவிடும்.
ஓநாய் விஞ்ஞானியா?
நம் புதிய தொழிலுக்கு அவர் உதவிக்குறிப்புகளைக் கொடுக்கலாம்.
கிடைத்துவிட்டது.
சரியான நேரம்.
ஹாய், ஜேன். ஹாய், டேவிட்.
ஹாய், டாக்டர் ஜான்.
என்னை ஜான் என்று மட்டும் அழையுங்கள்.
ஹாய், ஜான். இன்று ஓநாய்களைப் பற்றி எங்களுடன் பேசுவதற்கு மிக்க நன்றி.
அதில் எனக்கு மகிழ்ச்சிதான். ஓநாய்களைப் பற்றி பேசுவது எப்போதுமே நன்றாக இருக்கும்.
அதோடு நாய்கள் பற்றியும்.
நாங்கள் புதிதாக டாக்-வாக்கிங் தொழிலைத் தொடங்குகிறோம்.
ஏனென்றால் ஜேனுக்கு நடைப்பயிற்சி பிடிக்கும், எனக்கு நாய்களைப் பிடிக்கும்.
அது மிகவும் அருமையானது, ஏனென்றால் நாய்களுக்கு நிறைய உடற்பயிற்சி தேவை.
அவற்றின் காட்டு உறவினர்களான ஓநாய்களைப் போலவே.
எப்படி நாய்கள் ஓநாய்களுடன் தொடர்புடையவை?
நாய்கள்தான் ஓநாய்கள்.
எப்போதும் வளராத ஓநாய்கள்.
என்ன சொல்கிறீர்கள்?
ஒரு நாய் தன் வாழ்நாள் முழுவதும் ஓநாய் குட்டியைப் போல நடந்துகொள்கிறது.
காட்டில், ஒரு இளம் ஓநாய் வளரும்.
அது கூட்டத்தில் இருக்கும் வயதான விலங்குகளுக்கு சவால் விட ஆரம்பிக்கும்.
ஒரு நாய் அதைச் செய்ய வேண்டியதில்லை.
நாம் அதற்கு உணவளிக்கிறோம், அது நமக்கு ஒருபோதும் சவால் விடாது.
அது வாழ்நாள் முழுவதும் அந்த அழகான நாய்க்குட்டி நிலையிலேயே இருந்துவிடும்.
வேறு ஏதாவது ஒரே மாதிரி இருக்குமா?
ஆம். அவை ஒரே மாதிரி தொடர்புகொள்கின்றன.
சரி, அவை மகிழ்ச்சியாக இருக்கும்போது வாலை ஆட்டும்.
அவை மகிழ்ச்சியாகவும் சோகமாகவும் இருக்கும்போது தங்கள் காதுகளை மேலும் கீழும் ஆட்டும்.
அவை கொஞ்சம் கோபப்படும்போதோ அல்லது பயப்படும்போதோ பற்களைக் காட்டும்.
அவை ஒரே மாதிரி ஊளையிடுகின்றன.
அப்படித்தான் பக்ஸ்லியை ஓநாய்களிடமிருந்து காப்பாற்றினோம்.
இன்று ஓநாய் பணியில் ஊளையிடுவது எங்களுக்கு உதவியது.
ஊளையிடுவது. இப்படி எதையாவது பற்றி சொல்கிறீர்களா?
அதைத்தான் அடிப்படையில் நாங்கள் செய்தோம்.
ஓநாய்கள் காடுகளில்தான் வாழ வேண்டுமா?
இது ஒரு அருமையான கேள்வி, ஜேன்.
ஐரோப்பாவில் உள்ள ஓநாய்கள் காட்டில் வாழத் தேவையில்லை.
அவை விவசாய நிலங்களிலும் கிராமப்புறங்களிலும் வாழலாம், பெரும்பாலும் மக்களுக்கு மிக நெருக்கமாக.
எனவே மக்கள் கொல்லைப்புறங்களில் ஓநாய்கள் வைத்திருப்பார்களா?
ஆம், ஆனால் எல்லோரும் தங்கள் கொல்லைப்புறத்தில் ஓநாய்களை வைத்திருப்பதை விரும்புவதில்லை.
விவசாயிகளுக்கும், ஆடு மேய்ப்பவர்களுக்கும், கிராமப்புறங்களில் வாழும்
மற்ற மக்களுக்கும் ஓநாய்களுடன் எப்படி வாழ்வது என்பதைக் கற்றுக்கொள்ள நாம் உதவ வேண்டும்.
தங்கள் விலங்குகளைப் பாதுகாப்பாக வைத்திருக்க காவல் நாய்களையும் மின்சார வேலிகளையும்
எப்படி பயன்படுத்துவது என்பதை விவசாயிகளுக்குக் கற்றுக்கொடுக்க வேண்டும்.
பண்ணை விலங்குகளைப் பாதுகாப்பதுதான் ஓநாய்களைப் பாதுகாப்பதற்கான முதல் படி.
ஓநாய்கள் ஏன் முக்கியம்?
நம் கிரகத்திற்கு விலங்குகள் தேவை.
ஓநாய்களும் அழகானவை, அதோடு நம் வாழ்வில் இன்னும் அழகு தேவை.
ஆனால் மிக முக்கியமாக, அவற்றுக்கும் இங்கே இருக்க உரிமை உண்டு.
அவை இங்கே இருக்கக் கூடாது என்று சொல்ல நாம் யார்?
அவை நிச்சயமாக அழகானவை.
உதவ நாங்கள் என்ன செய்யலாம்?
பெரிய, கெட்ட ஓநாய் பற்றிய கட்டுக்கதையை நாம் உடைக்க வேண்டும்.
ஓநாய் குடும்பங்களுக்கும் மனித குடும்பங்களுக்கும் உள்ள ஒற்றுமைகளைப் பகிருங்கள்.
அவை குட்டிகளை வளர்க்கின்றன, அவைகளுக்கு உணர்ச்சிகள் இருக்கின்றன, அவை தனித்தனியானவை.
ஓநாய்களின் கண்ணோட்டத்தில் மக்கள் பார்க்க உதவி செய்வது,
மற்றவர்களின் கண்ணோட்டத்தின் வழியாகவும் மக்கள் பார்க்கவும் உதவும்.
அதன் மூலம் ஓநாய்களுக்கு உதவ நாம் எல்லோரும் ஒன்றிணைந்து செயல்பட முடியுமா?
மிகச்சரி. உங்கள் உணர்வுகளை வெளிப்படுத்த வளர்ந்தவர்களாக இருக்க வேண்டியதில்லை.
எனவே, உங்கள் உள்ளூர் அரசாங்கத்திற்கு ஒரு கடிதம் எழுத உதவும்படி பெரியவர்களிடம் கேளுங்கள்.
வன விலங்குகள் எப்படி நடத்தப்படுகின்றன என்பது பற்றிய உங்கள் கவலைகளை தெரிவியுங்கள்.
அது ஒரு அற்புதமான யோசனை.
நாயை நடக்க கூட்டிச் செல்லும்போது நாங்கள் சந்திக்கும் நபர்களுடன் இன்று தொடங்கலாம்.
எனக்கு கடிதம் எழுத உதவும்படி என் அப்பாக்களிடம் கேட்பேன்.
- நன்றி, ஜான்! - பரவாயில்லை.
ஓநாய்கள் மற்றும் எல்லா வனவிலங்குகளின் எதிர்காலமும்
உங்களைப் போன்ற அவற்றின் மீது அக்கறை காட்டும் இளைஞர்களை நம்பியிருக்கிறது.
எனவே உங்களுடைய மற்ற சாகசங்களுக்கு வாழ்த்துக்கள்.
பை.
வா. சுத்தம் செய்வோம், அப்போதுதான் ஜானின் படத்தை என் ஹீரோக்களின் சுவரில் வைக்க முடியும்.
டாக்டர் ஜான் லினால் - மனித/ஓநாய் முரண்பாடுகளின் ஆராய்ச்சியாளர்
தொழிலுக்கு "டேவிட் மற்றும் ஜேனுடன் காட்டு நடைப்பயிற்சி" என்று பெயர்வைக்க வேண்டும்.
- உன் பெயர் ஏன் முதலில் வருகிறது? - அகரவரிசைபடி.
சரி, ஓநாய் பணி இல்லாமல் உனக்கு இந்த யோசனை வந்திருக்காது.
அதைச் சொன்னது நான்தான்.
உண்மை. "இரண்டு உற்ற நண்பர்களுடன் காட்டு நடைப்பயிற்சி" எப்படி?
ஒப்புக்கொள்கிறேன்.
வசனத் தமிழாக்கம் அருண்குமார்